40 ansatte hos MAN i Frederikshavn skal formentlig snart finde nyt arbejde. Virksomheden varsler nemlig fyringer af knap 40 medarbejdere. - Vi har startet forhandlinger med tillidsrepræsentanterne, da afskedigelserne skal ske værdigt og respektfuldt. Vi vil også tilbyde netværk, støtte og beredsskab til de berørte, der ønsker det, siger direktør Poul Knudsgaard. Helt konkret tilbyder MAN alle berørte et jobsøgningskursus og efteruddannelse. Desuden vil virksomheden agere rådgiver og vejleder i den kommende jobsøgning. Grunden til fyringerne er, at motormontagen stopper endeligt med udgangen af juni 2013, da MAN i 2009 besluttede ikke at producere motorer i Frederikshavn.
Frederikshavnvirksomheden MAN Diesel & Turbo varsler fyringen af 40 medarbejdere i motormontagen og blandt rejsemontørerne.